חדשות סרוגים > חדשות המגזר > חדשות קורה עכשיו במגזר > למה הרב רוזן לא הסכים לרשום פטנטים על שמו?
כל כך התפתחה הטכנולוגיה, בחסדי ד' עלינו, אבל היא חרב פיפיות. לכן קם הרב ישראל רוזן זצ"ל, שינס מותניו להציל את השבת בעזרת פיתוח המצאות טכנולוגיות.
אבל הרב ישראל רוזן לא פסק מעצמו, שאל גדולי עולם, הגרש"ז אוירבך והגרי"י נויבירט. הוא היה אדם עניו וגם אותי הדל שאל פעמים מספר מה דעתי, אף על פי שבוודאי ידע בנושא הרבה יותר מימני.
הרב רוזן הציל הרבה חולים מחילול שבת, הציל הרבה בתי חולים מחילול שבת. וכל זה, לשם שמים, לא בשביל כבודו ולא בשביל כספו.
הוא המציא פטנטים שונים, ולא רשם אף אחד על שמו, כי אמר: זה שייך לכלל ישראל. וכן הוא לא רדף כסף. למשל, הוא השכיר דירה, ובמשך שלושים שנה, המחיר עלה פי ארבע, אך לא דרש העלאה, כדי לא להרוויח יותר כסף מלומד תורה.
כן, שבת אצלו, זה היה דבר מיוחד. בוודאי זוכרים את האיגרת שהשבת שלחה לרבי אברהם אבן עזרא, על כך שהצילה מפירוש לא נכון של הפסוקים. לא נחטא לאמת אם נאמר שהשבת גם שלחה מכתב לרבי ישראל רוזן זצ"ל, על כל מה שעשה עבורה, עבור שבת המלכה.
משפחת הרב רוזן זל התגוררה באותו בית סוכנות קטן 40 שנה ולא בנתה וילה מנקרת עיניים ורחבת ידיים. רק הרחבה קטנה ותו -לא. צניעות, פשטות ודוגמא אישית. יהי זיכרו ברוך.
לעלות להר הבית בתשעה באב? – בשביל מה זה טוב?!